Վատ ուսուցչուհին

«Վատ ուսուցչուհին» (անգլ.՝ Bad Teacher), ռեժիսոր Ջեյք Քեզդանի ամերիկյան կատակերգությունը, որը թողարկվել է 2011 թվականի հունիսի 17-ին։ Գլխավոր դերակատարներն են Քեմերոն Դիասը և Ջասթին Թիմբերլեյքը։
Գովազդային կարգախոսն է՝ «Նրա մոտ ամեն ինչ X+Y=? է՞»:


== Սյուժե ==
Ֆիլմի սկզբում տրվում է կարճ նախապատմություն, որը ցույց է տալիս դպրոցի ուսուցչուհի Էլիզաբեթ Հոլսիին (Քեմերոն Դիաս)։ Արտահայտիչ կերպով ցույց են տալիս ուսուցչուհու սառնությունը մանկավարժական կոլեկտիվի, ինչպես նաև սովորողների նկատմամբ։ Ուսուցչուհին անփույթ է, կարծես նրան թվում է՝ դպրոցի վերջին տարին է և, առանց երկար մտածելու, հեռանում է իրեն զզվեցրած դպրոցի պատերից։ Նա վերադառնում է իր հարուստ ընկերոջ մոտ՝ ցանկանալով ավելի արագ ամուսնանալ։ Սակայն նա, մոր ճնշման տակ, անսպասելիորեն նահանջում է։ Ընկերը խզել է հարաբերություններն Էլիզաբեթի հետ, և վերջինս ստիպված է նորից երեք ամիս անց վերադառնալ դպրոց։ Այնտեղ նա հանդիպում է նոր ուսուցիչ Սքոթ Դելակորտին (Ջասթին Թիմբերլեյք), որի ծնողները, աշխատելով ժամացույցների բիզնեսի ոլորտում, հարստացել են։ Նրա համակրանքին հասնելու համար Էլիզաբեթը պետք է ցուցադրական զգացմունքներ արտահայտեր, բացի այդ, նա այրվում է կրծքի մեծացման վիրահատություն կատարելու ցանկությամբ։ Սակայն դրա համար անհրաժեշտ է 9300 դոլարից ոչ շատ պակաս գումար։ Մոռանալով արհամարհական վերաբերմունքի մասին, որը նա ցուցաբերում էր իր դասերի և խնամարկյալների նկատմամբ, նա ձգտում է նուրբ լարով կառուցել իր դասարանը, և դրա համար այն դասղեկը, որի դասարանը հանրակրթության թեստի համար ավելի շատ միավորներ կհավաքի, կստանա կլորիկ գումար։
Որպեսզի հասնի դրան, Էլիզաբեթը դիմում է խաբեության։ Նա ձևանում է որպես լրագրող, հարբեցնում է պաշտոնյային և նրանից գողանում թեստի պատասխանները։ Քննություններից հետո 7-րդ դասարանի աշակերտները պետական կրթության ռեկորդներ են սահմանում, և Էլիզաբեթը ստանում է դրամական պարգև։ Չնայած իր գործընկերների, իսկ հետագայում նաև բարձրագույն ատյանների մոտ ծագած կասկածներին՝ նա հմտորեն հետ է պահում իրեն վերագրվող սաբոտաժի կասկածները։ Արդյունքում նա հրաժարվում է կրծքի մեծացման վիրահատությունից, իսկ Սքոթին իրենից վանում է։ Իր համար հանկարծակիորեն բացահայտում է ֆիզկուլտուրայի ուսուցչի նկատմամբ համակրանքը (Ջեյսոն Սիգել)։ Ավելին՝ նա դպրոցում մնում է որպես մշտական հիմունքներով դաստիարակչական աշխատանքի ուսուցիչ։


== Դերերում ==


== Հետաքրքիր փաստեր ==
Ֆիլմում դերի համար քասթինգի է մասնակցել Բրեդլի Քուփերը։
Նկարահանումներն անցկացվել են 2010 թվականի մարտին։


== Արձագանքներ ==
Ֆիլմը քննադատների կողմից ստացել է տարատեսակ արձագանքներ։ «Rotten Tomatoes»-ի գրախոսություններում ֆիլմի վարկանիշը 45% է։ «Metacritic» կայքում ֆիլմը 100-ից վաստակել է 47 միավոր՝ ըստ քննադատների 38 գրախոսությունների։


== Սիքվել և հեռուստասերիալ ==
2013 թվականի հունիսի 20-ին Սոնին հայտարարել է այն մասին, որ աշխատում է «Վատ ուսուցչուհին 2» ֆիլմի վրա։ Ընկերությունը Ջասթին Մալենին վարձել է որպես սցենարիստ, առաջին ֆիլմի սցենարի վրա աշխատած Լի Էյզենբերգը և Ջին Ստուպինսկին հանդես են եկել պրոդյուսերների դերում։
2013 թվականի մայիսի 23-ին «CBS» ընկերությունը հայտարարել է լիամետրաժ ֆիլմի մոտիվներով «Վատ ուսուցչուհին» սերիալի թողարկման մասին։ Պրեմիերան կայացել է 2014 թվականի ապրիլի 24-ին՝ ժամը 21:30-ին, բայց 5 սերիա ցուցադրելուց հետո այն հանել են եթերից։ Սակայն նույն տարվա հուլիսին «CBS» հեռուստաալիքով ցուցադրվել են մնացած սերիաները։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Ֆիլմի պաշտոնական կայք» (անգլերեն)։ Արխիվացված է օրիգինալից 2012-05-12-ին։ Վերցված է 2018-11-02